ΑΠΟΦΑΣΕΙΣ
Αριθμ. 215500
Τροποποίηση του εγκεκριμένου ρυμοτομικού σχεδίου Δήμου Αχαρνών, στα Ο.Τ. Γ2407β -
Γ2407γ, Πολεοδομικής Ενότητας «Αγία Παρασκευή», στην ιδιοκτησία Δημητρίου, Χρήστου
και Ελένης Σταύρου με κ.α.κ. 333601, με αυτοδίκαιη άρση ρυμοτομικής απαλλοτρίωσης.
Ο ΑΝΤΙΠΕΡΙΦΕΡΕΙΑΡΧΗΣ ΧΩΡΙΚΟΥ ΣΧΕΔΙΑΣΜΟΥ,
ΠΟΛΕΟΔΟΜΙΚΩΝ ΘΕΜΑΤΩΝ ΚΑΙ ΕΦΑΡΜΟΓΩΝ
ΠΕΡΙΦΕΡΕΙΑΣ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμ-
μα Καλλικράτης» (Α΄ 87) και ειδικότερα την περ. 39 του
τομέα ΣΤ της παρ. ΙΙ του άρθρου 186.
2. Το π.δ. 145/2010 «Οργανισμός Περιφέρειας Αττικής» (Α΄ 238), όπως τροποποιήθηκε με τις υπ’  αρ.
44403/20.10.2011 (Β΄ 2494), 109290/39629/23.12.2016
(Β΄ 4251), 66313/24553/25.08.2017 (Β΄ 3051) και 37419/
13479/08.05.2018 (Β΄ 1661) αποφάσεις.
3. Την υπ’ αρ. 18641/05.01.2024 απόφαση του Περιφερειάρχη Αττικής «Ορισμός Αναπληρώτριας Περιφερει-
άρχη και Αντιπεριφερειαρχών» (ΑΔΑ: ΨΩ9Ζ7Λ7-ΜΧΥ).
4. Την υπ’ αρ. 126895/31.1.2024 (Β΄ 740) απόφαση του
Περιφερειάρχη Αττικής για μεταβίβαση αρμοδιοτήτων.
5. Το άρθρο 44 του ν. 3979/2011 «Για την ηλεκτρονική διακυβέρνηση και λοιπές διατάξεις» (Δ΄ 138) και τις
διατάξεις του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131) και
ειδικότερα τα άρθρα 5, 6 και 7 (παρ. 5β).
6. Τις διατάξεις του από 17.7.1923 ν.δ. (Α΄ 228) και ειδικότερα τα άρθρα 1, 3, 7, 9 και 70.
7. Τον ν. 1337/1983 (Α΄ 33).
8. Τον ν. 1577/1985 (Α΄ 210) και ειδικότερα το άρθρο  24.
9. Το άρθρο 29 του ν. 2831/2000 (Α΄ 140), όπως αντικαταστάθηκε από τις διατάξεις του άρθρου 10 του
ν. 3044/26.8.2002 (Α΄ 197).
10. Τον Κώδικα Βασικής Πολεοδομικής Νομοθεσίας
(Δ΄ 580/1999) και ειδικότερα τα άρθρα 152, 154 και 160.
11. Τον ν. 4067/2012 «Νέος Οικοδομικός Κανονισμός»
(Α΄ 79).
12. Τον ν. 4315/2014 «Πράξεις εισφοράς σε γη και σε
χρήμα - Ρυμοτομικές απαλλοτριώσεις και άλλες διατάξεις» (Α΄ 269).
13. Τον ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις»
(Α΄ 245) και ειδικότερα τα άρθρα 87-93.
14. Τον ν. 4787/2021 «Κύρωση Σύμβασης Διανομής
Ακινήτου-Σύστασης Δικαιώματος Επιφανείας Ακινήτου
Μητροπολιτικού Πόλου Ελληνικού - Αγίου Κοσμά, ρύθμιση συναφών θεμάτων και άλλες διατάξεις» (Α΄ 44) και
ειδικότερα το άρθρο 20.
15. Τον Κώδικα Αναγκαστικών Απαλλοτριώσεων Ακινήτων (ν. 2882/2001, Α΄ 17).
16. Το άρθρο 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α΄ 98), σε συνδυασμό με την περ. 22 του άρθρου 119
του ν. 4622/2019 (Α’ 133).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 152
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
17. Το από 16.3.1993 π.δ. (Δ΄ 329) για την έγκριση πολεοδομικής μελέτης της πολεοδομικής ενότητας «Αγία
Παρασκευή» του Δήμου Αχαρνών (Ν. Αττικής).
18. Την υπ’ αρ. 2260/417/19.2.2004 απόφαση της Νομαρχιακής Αυτοδιοίκησης Ανατολικής Αττικής με την
οποία κυρώθηκε η υπ΄ αρ. 1 πράξη εφαρμογής στην
πολεοδομική ενότητα «Αγία Παρασκευή» του Δήμου.
19. Το υπ’ αρ. 12400/732/29.2.2016 αίτημα των ιδιοκτητών για άρση απαλλοτρίωσης.
20. Την υπ’ αρ. 18/1.11.2016 απόφαση της Επιτροπής
Ποιότητας Ζωής του Δήμου και την υπ’ αρ. 95/28.6.2017
απόφαση του Δημοτικού Συμβουλίου Αχαρνών.
21. Το υπ’ αρ. 16957/16.3.2017 έγγραφο της Διεύθυνσης Παιδείας, Πολιτισμού, Αθλητισμού και Νέας Γενιάς
του Δήμου Αχαρνών.
22. Το υπ’ αρ. 105311/3221/31.12.2019 έγγραφο του
Δασαρχείου Πάρνηθας.
23. Τα υπ’ αρ. 244798/2018/14.2.2019 και 711273/
30.8.2021 έγγραφα της Διεύθυνσης Χωρικού Σχεδιασμού
της Περιφέρειας Αττικής.
24. Το υπ’ αρ. 2085/26472/10.7.2020 έγγραφο της Διεύθυνσης Υπηρεσίας Δόμησης και Πολεοδομικών Εφαρ-
μογών του Δήμου Αχαρνών.
25. Την υπ’ αρ. 106/28.12.2020 επικαιροποιημένη απόφαση της Επιτροπής Ποιότητας Ζωής του Δήμου και την
υπ’ αρ. 38/26.3.2021 επικαιροποιημένη απόφαση του
Δημοτικού Συμβουλίου Αχαρνών.
26. Την υπ’ αρ. 542921/10.6.2022 εισήγηση της Διεύθυνσης Χωρικού Σχεδιασμού της Περιφέρειας Αττικής.
27. Το από 15.7.2022 απόσπασμα πρακτικού του
ΣΥ.ΠΟ.Θ.Α. Α’ Περιφερειακής Ενότητας Ανατολικής Αττικής (θέμα 3ο, συνεδρίαση 4η/15.7.2022).
28. Το υπ΄ αρ. 1352110/16.12.2022 έγγραφο της Διεύθυνσης Χωρικού Σχεδιασμού της Περιφέρειας Αττικής.
29. Το υπ΄ αρ. 28920/17.3.2023 έγγραφο του Δήμου
Αχαρνών.
30. Την υπ’ αρ. 1597334/22.12.2023 απόφαση της
Εντεταλμένης Περιφερειακής Συμβούλου Αττικής για
το αντικείμενο του θέματος.
31. Τα υπόλοιπα στοιχεία του φακέλου της υπόθεσης.
Και επειδή:
1. Η υπ’ αρ. 1597334/22.12.2023 απόφαση για το ίδιο
αντικείμενο του θέματος δεν δημοσιεύθηκε σε ΦΕΚ μέχρι την 31-12-2023 και επεστράφη αδημοσίευτη στην
Περιφέρεια από το Εθνικό Τυπογραφείο δεδομένου ότι η
υπογράφουσα Εντεταλμένη Σύμβουλος έπαυσε να είναι
αρμόδια κατά τον χρόνο δημοσίευσης (άρθρο 52 του
ν. 4590/2019, Α΄ 17).
2. Με το από 16-03-1993 π.δ. (Δ΄ 329) εγκρίθηκε η
πολεοδομική μελέτη της Π.Ε. «Αγία Παρασκευή» και δεσμεύτηκε τμήμα της ιδιοκτησίας του θέματος συνολικής
έκτασης 5189,44 τ.μ. για τη δημιουργία κοινωφελούς
χώρου και οδών. Από το διάγραμμα και τον πίνακα της
κυρωμένης πράξης εφαρμογής προκύπτει ότι η ιδιοκτησία έχει κ.α.κ. 333601 και καταλαμβάνει τμήματα των
Ο.Τ. Γ2407γ (Κ.Φ. χώρος-βρεφονηπιακός σταθμός που
έχει κατασκευαστεί), Γ2407β (ΚΦ χώρος - Δημοτικό/Νηπιαγωγείο προς απαλλοτρίωση), Γ2403 (οικοδομήσιμη
έκταση) και Γ2405 (οικοδομήσιμη έκταση).
3. Συντρέχουν οι προϋποθέσεις αυτοδίκαιης άρσης
της απαλλοτρίωσης που προβλέπει το άρθρο 3 του
ν. 4315/2014 και συγκεκριμένα:
(α) έχουν παρέλθει 15 έτη από την έγκριση του ρυμοτομικού σχεδίου με το οποίο επιβλήθηκε η απαλλοτρί-
ωση (Δ΄ 329/1993),
(β) έχουν παρέλθει 5 έτη από την κύρωση της υπ’ αρ. 1
πράξη εφαρμογής αποζημιώσεως της περιοχής, με την
υπ’ αρ. 2260/417/19.2.2004 απόφαση Ν.Α.Α.Α.,
(γ) υποβλήθηκε στον Δήμο, η υπ’  αρ. 12400/732/
29.2.2016 αίτηση του ιδιοκτήτη για άρση της απαλλοτρίωσης,
(δ) δεν έχουν αποζημιωθεί οι ιδιοκτήτες του ακινήτου
με κ.α.κ. 333601 στο Ο.Τ. Γ2407β, σύμφωνα με το υπ’ αρ.
25741/7.7.2020 έγγραφο της Οικονομικής Διεύθυνσης
του Δήμου Αχαρνών.
4. Από το έτος 2006 ως και το 2016, οι ιδιοκτήτες
υπέβαλαν στον Δήμο τα από 12-09-2006, 26-09-2007,
14-06-2011 και 14-11-2013 ερωτήματα σχετικά με την
κατασκευή των προβλεπόμενων σχολικών εγκαταστάσεων και τη συγκρότηση επιτροπής καταλληλότητας για
την εκτίμηση της αξίας των οικοπέδων, η οποία τελικά
δεν συγκροτήθηκε, καθώς με την υπό στοιχεία 92892/
Δ4/2013 (Β’ 1760) κοινή υπουργική απόφαση ανακλήθηκε η ίδρυση του 37ου Νηπιαγωγείου που επρόκειτο
να λειτουργήσει στο Ο.Τ. Γ2407β.
5. Στη συνέχεια, οι ιδιοκτήτες κατέθεσαν πρόταση τροποποίησης με το υπ’ αρ. 12400/732/29.2.2016 αίτημά
τους.
6. Το Δημοτικό Συμβούλιο Αχαρνών δεν γνωμοδότησε
εντός της προβλεπόμενης αποκλειστικής προθεσμίας
3 μηνών (παρ. 8 του άρθρου 3 του ν. 4315/2014) από
την αίτηση των ιδιοκτητών, αλλά 15 μήνες μετά, συνεπώς στην περίπτωση αυτή ο δεσμευμένος χώρος πρέ-
πει να μετατραπεί σε οικοδομήσιμο (άρθρο 3 παρ. 12
του ίδιου νόμου), όπως επισημαίνεται και στην υπ’ αρ.
18/1.11.2016 απόφαση της Επιτροπής Ποιότητας Ζωής
του Δήμου, την οποία έλαβε υπόψη το Δ.Σ. Αχαρνών και
γνωμοδότησε υπέρ της τροποποίησης του εγκεκριμένου
ρυμοτομικού σχεδίου.
7. Η υπ΄ αρ. 95/2017 απόφαση Δ.Σ. Αχαρνών δεν αναφέρει καμία πολεοδομική αναγκαιότητα διατήρησης
της δέσμευσης του χώρου, ούτε και πρόθεση να προχωρήσει σε αποζημίωση της ιδιοκτησίας, σύμφωνα με
το άρθρο 32 του ν. 4067/2012.
8. Για την ανωτέρω απόφαση έγινε διαδικασία ανάρτησης κατά την οποία δεν υποβλήθηκαν ενστάσεις.
9. Σύμφωνα με την κυρωμένη πράξη εφαρμογής,
από την αρχική ιδιοκτησία με κ.α.κ. 333601 και εμβαδό 5189,44 τ.μ., εντός του Ο.Τ. 2407β βρίσκονται τα
930,24 τ.μ. (κοινωφελής χώρος) από τα οποία, αφαιρούμενης της οφειλόμενης εισφοράς σε γη, απομένουν
800,50 τ.μ. για αποζημίωση. Στην ιδιοκτησία δεν επιβάλλεται εκ νέου εισφορά σε γη, σύμφωνα με την παρ. 18
του άρθρου 32 του ν. 4067/2012.
10. Η ιδιοκτησία δεν βρίσκεται σε παραδοσιακό οικισμό, σε δάσος, σε περιοχή ιδιαίτερου φυσικού κάλους
ή προστατευόμενη από διεθνείς συνθήκες, δεν είναι
εγκεκριμένος αρχαιολογικός χώρος, δεν υπάρχουν οριοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
θετημένα ή μη υδατορέματα, δουλείες διέλευσης εναερίων γραμμών υψηλής τάσης Δ.Ε.Η. ή αγωγού φυσικού
αερίου και δεν έχει πρόσωπο σε Βασικό Οδικό Δίκτυο
και δεν συντρέχουν οι προϋποθέσεις του άρθρου 28 του
ν. 1337/1983.
11. Η Διεύθυνση Χωρικού Σχεδιασμού της Περιφέρειας, με την υπ’ αρ. 542921/10.6.2022 εισήγησή της, ειση-
γήθηκε στο αρμόδιο ΣΥ.ΠΟ.Θ.Α. την τροποποίηση του
εγκεκριμένου ρυμοτομικού σχεδίου του Δήμου Αχαρνών
στο Ο.Τ. Γ2407β στην ιδιοκτησία με κ.α.κ. 333601, μετά
από αυτοδίκαιη άρση της απαλλοτρίωσης, με χαρακτηρισμό της από χώρο Νηπιαγωγείου - Δημοτικού Σχολείου
σε οικοδομήσιμο χώρο, κατ’ αποδοχή των αρ. 95/2017
και 38/2021 αποφάσεων του Δ.Σ. Αχαρνών και σύμφωνα
με τις διατάξεις του ν. 4067/2012.
12. Το ΣΥ.ΠΟ.Θ.Α. Α’ Π.Ε. Ανατολικής Αττικής, με το από
15.7.2022 πρακτικό του, γνωμοδότησε σύμφωνα με την
ανωτέρω εισήγηση και για την αποστολή του τοπογραφικού διαγράμματος στον Δήμο για διαδικασία δημοσιο-
ποίησης της πρότασης τροποποίησης, δεδομένου ότι το
τοπογραφικό διάγραμμα είχε διορθωθεί σε συνέχεια του
υπ΄ αρ. 711273/30-08-2021 εγγράφου της Διεύθυνσης
Χωρικού Σχεδιασμού της Περιφέρειας.
13. Ο Δήμος Αχαρνών, με το υπ΄ αρ. 280/17.3.2023
έγγραφο, διαβίβασε στη Διεύθυνση Χωρικού Σχεδιασμού της Περιφέρειας τα στοιχεία δημοσιοποίησης της
ανωτέρω πρότασης. Τα στοιχεία είναι μεν εκπρόθεσμα
(μετά την προθεσμία 45 ημερών) και ελλιπή (χωρίς
γνωμοδότηση και ενημέρωση για ενστάσεις), όμως η
έγκριση της τροποποίησης μπορεί να προχωρήσει χωρίς την προσκόμισή τους (άρθρο 13 του ν. 3212/2003),
αποφασίζουμε:
1. Την έγκριση της τροποποίησης του εγκεκριμένου
ρυμοτομικού σχεδίου του Δήμου Αχαρνών, σε τμήμα της
ιδιοκτησίας Δημητρίου, Χρήστου και Ελένης Σταύρου
με κ.α.κ. 333601 που βρίσκεται στο Ο.Τ. Γ2407β κατά
τις διατάξεις του άρθρου 32 του ν. 4067/2012 (Α΄ 79),
με αυτοδίκαιη άρση απαλλοτρίωσης και σύμφωνα με
το τοπογραφικό διάγραμμα κλίμακας 1:500, Νοεμβρίου
2017, του ιδιώτη μηχανικού, Γεωργίου Δανιηλίδη, που
συμπληρώθηκε και θεωρήθηκε την 16-02-2022 από την
Υ.ΔΟΜ. του Δήμου Αχαρνών και συνοδεύει την παρούσα
εισήγηση.
Η πρόταση τροποποίησης αφορά έκταση 785,38 τ.μ.
από τα 800,50 τ.μ. για τα οποία οφειλόταν αποζημίωση
(από τον ΟΣΚ Α.Ε.) στους ιδιοκτήτες σύμφωνα με την
κυρωμένη πράξη εφαρμογής της περιοχής και συγκεκριμένα:
Χαρακτηρισμό της έκτασης με στοιχεία Τ3-Τ5-Τ6Τ9-Τ10, έκτασης 785,38 τ.μ. από χώρο προοριζόμενο
για τη δημιουργία Νηπιαγωγείου - Δημοτικού Σχολείου
σε οικοδομήσιμο χώρο. Δημιουργία του Ο.Τ. Γ2407δ, το
οποίο αποτελούσε τμήμα του Ο.Τ. Γ2407β (κοινωφελής
χώρος Δημοτικού Σχολείου - Νηπιαγωγείου).
2. Τον καθορισμό όρων και περιορισμών δόμησης
σύμφωνα με τους ισχύοντες στην περιοχή.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η παρούσα να αναρτηθεί στο διαδίκτυο στο ΠΡΟΓΡΑΜΜΑ ΔΙΑΥΓΕΙΑ, σύμφωνα με τον ν. 4727/2020, μετά
τη δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γραμματέα
της Aποκεντρωμένης Διοίκησης Αττικής, μόνο για παράβαση νόμου, σύμφωνα με τις διατάξεις του άρθρου 227
του ν. 3852/2010 (Α΄ 87) και σε αποκλειστική προθεσμία
δεκαπέντε (15) ημερών, από τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 152/11.03.2024
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 19 Φεβρουαρίου 2024
Ο Αντιπεριφερειάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ

[Source: 20240400152.pdf | Tokens: 10476]